Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Esaya 9:1-21
9 Lelo, imfifi tayakabe filya cali ilyo mu calo mwali ubucushi, nga filya cali ilyo umuntu asaalwile icalo ca kwa Sebuluni ne calo ca kwa Naftali+ na lintu pa numa umo acilengele ukucindikwa+—inshila ya kuli bemba, mu citungu ca Yordani, Galili wa bena fyalo.+2 Abantu abaikele mu mfifi nabamona ulubuuto ulukalamba.+ E lyo abaikala mu calo ca mfifi iikalamba,+ ulubuuto nalubabalikila.+3 Naulenga uluko ukufulamo abantu;+ naululenga ukusekelela nga nshi.+ Nabasekelela kuli iwe ngo kusekelela kwa mu nshita ya kulobolola,+ bali nga baleanga pa kwakana ifyapokololwa.+4 Pantu ikoli lya cipe+ cabo ne nkonto iili pa mabeya yabo, umutambu wa ulebapatikisha ukubomba,+ naufitobaula tupimfya tupimfya nga mu bushiku Midiani acimfiwe.+5 Pantu insapato sha bulwi shonse isha ulenyantaula+ ne nshindo pa nshi ne nsalu iyalamba ku mulopa fyapya, fyaba ifya kulya fya mulilo.+6 Pantu umwana natufyalilwa,+ umwana umwaume napeelwa kuli ifwe;+ kabili bukateka bukaba pa kubeya kwakwe.+ Kabili akenikwa ati Kabilo wa cipesha amano,+ Lesa wa maka,+ Wishi wa pe,+ Cilolo wa mutende.+7 Ukuteka+ kwakwe kukaba fye konse konse na ku mutende wakwe takwakabe impela,+ pa cipuna ca bufumu ica kwa Davidi+ na pa bufumu bwakwe pa kuti akabupampamike+ no kubukosesha ku mulinganya+ na ku bulungami,+ ukufuma nomba mpaka umuyayaya. Ukupimpa kwa kwa Yehova wa mabumba kukacita ici.+8 Kwali amashiwi ayo Yehova atumine pali Yakobo, kabili yawilile pali Israele.+9 Kabili abantu bakayeshiba,+ bonse fye, Efraimu na bekashi ba mu Samaria,+ pa mulandu wa kuitutumuna na pa mulandu wa misuula ya mitima yabo pa kusosa abati:+10 “Amatafwali nayawa, lelo tukakuulila na mabwe yabaswa.+ Imikunyu+ naitemwa, lelo tukapyanikapo imikedari.”11 Kabili Yehova akemisha Resini ifibambe fyakwe, kabili abalwani bakwe akabacincisha,+12 Siria ukufuma ku kabanga+ na baPelishiti ukufuma ku numa,+ kabili bakaasamuna akanwa no kulya Israele.+ Kanshi e calenga ubukali bwakwe ukukanapwa, lelo ukuboko kwakwe kucili ukwatambalikwa.+13 Kabili abantu tababwelela ku ulebapuma,+ kabili tabafwaya Yehova wa mabumba.+14 Na Yehova akaputula muli Israele umutwe+ no mucila,+ icilepuuka ne tete, mu bushiku bumo.+15 Umukalamba kabili uwacindikwa nga nshi e mutwe,+ na kasesema uufunda ifya bufi e mucila.+16 Kabili abaletungulula aba bantu e balebalufya;+ kabili abaletungululwa, e balefulunganishiwa.+17 E co Yehova ashakasekelele pa balumendo babo,+ kabili abana ba nshiwa na bamukamfwilwa babo takababelele uluse; pantu bonse basangu+ kabili balacita ifyabipa na kanwa konse kasosa ifyabulamo amano. Kanshi e calenga ubukali bwakwe ukukanapwa, lelo ukuboko kwakwe kucili ukwatambalikwa.+18 Pantu ukucita ifyabipa kulepya ngo mulilo;+ kukalya ifimpusa fya myunga ne fyani.+ Kukapya ku mulilo mu mateshi ya mu mutengo,+ kabili yakafutumuka ngo kufutumuka kwa cushi.+19 Ku bukali bwa kwa Yehova wa mabumba icalo cikapya, na bantu bakaba nge ca kulya ku mulilo.+ Takwakabe uukabelela nangu fye ni munyina uluse.+20 Kabili umuntu akaputula umunofu wa ku kulyo lelo akaba ne nsala; kabili umuntu akalya umunofu wa ku kuso, lelo tabakekute.+ Bonse bakalya umunofu wa ku maboko yabo,+21 Manase akalya Efraimu, na Efraimu akalya Manase. Bonse babili bakemina Yuda.+ Kanshi e calenga ubukali bwakwe ukukanapwa, lelo ukuboko kwakwe kucili ukwatambalikwa.+
bem_Latn bem_Latn bem_Latn bem_Latn